बता दें कि अखिलेश यादव ने हाल ही में कहा था कि अगर वह सत्‍ता में आए तो यूपी में भगवान विष्णु का नगर विकसित किया जाएगा और इसमें भव्य मंदिर भी होगा। अमर सिंह ने अपने ऑफिशियल फेसबुक अकाउंट पर पोस्ट किए गए वीडियो में कहा, ‘अखिलेश यादव तुम्हें विष्णु का मंदिर बनाने का अधिकार है। तुम समाजवादी पार्टी के अध्यक्ष नहीं हो, नमाजवादी पार्टी के अध्यक्ष हो।’ पूर्व सपा नेता ने अखिलेश के परिवार पर किए गए अहसानों को गिनाते हुए कहा, ‘मैंने उनकी परिवारिक कलह को सुलझाया, लेकिन मैं जब मुसीबत में था तब ना वह और ना ही उनके पिता मेरी और मेरे पारिवार की सुध लेने आए।’